ઘણીવાર જે વ્યક્તિ સામે ભરણપોષણનો કેસ કર્યો હોય તેની આવક કેસનો હુકમ થયા પછી વધી ગઈ હોય તેવી માહિતી અરજદારને પ્રાપ્ત થાય તો આવા સંજોગોમાં માસિક ભરણપોષણની અથવા વચગાળાના ભરણપોષણની રકમ આપવાનો જેને હુકમ કરવામાં આવ્યો હોય તે વ્યક્તિનાં સંજોગો બદલાયા હોવાનું સાબિત થયેલી મેજિસ્ટ્રેટ, ભરણપોષણની રકમ અથવા વચગાળાના ભરણપોષણની રકમમાં પોતાને યોગ્ય લાગે તે રીતે ફેરફાર કરી શકે છે. દા. ત. મહિલાએ જ્યારે પોતાના પતિ સામે ખાધાખોરાકીની અરજી દાખલ કરી હોય ત્યારે તેને એવો ખ્યાલ હોય કે તેનો પતિ અમુક રકમ જ કમાય છે અને એટલે તેણે તે પ્રમાણે ખાધાખોરાકી માંગી હોય.